b"\n_START_ARTICLE_\nSalou (Vic)\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia orientada a migdia. \xc3\x89s de planta rectangular i coberta a dues vessants, amb el carener paral\xc2\xb7lel a la fa\xc3\xa7ana, que presenta un portal rectangular amb la llinda de roure. \xc3\x89s una casa de petites dimensions que consta nom\xc3\xa9s de planta baixa i primer pis, per b\xc3\xa9 que est\xc3\xa0 envoltada de diversos cossos afegits. A la part posterior hi ha un cos refor\xc3\xa7at modernament per un contrafort, aix\xc3\xad com la teulada, que tamb\xc3\xa9 s'ha refet. A la part de migdia hi ha una cabanya coberta a una sola vessant. \xc3\x89s constru\xc3\xafda amb pedra i actualment s'est\xc3\xa0 reformant sense respectar el tipus constructiu de l'antiga masia. L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nAntic mas que pertanyia al redu\xc3\xaft terme del Castell de Sentfores, el qual era m\xc3\xa9s redu\xc3\xaft que el de la parr\xc3\xb2quia. D'aqu\xc3\xad ve que avui pertanyi a la parr\xc3\xb2quia de Muntanyola per\xc3\xb2 al terme de Sentfores._NEWLINE_No s'ha trobat cap dada constructiva que permeti assenyalar l'\xc3\xa8poca de construcci\xc3\xb3 o reforma del mas._NEWLINE_Segons Pladesala, aquest mas \xc3\xa9s anterior al segle XV."